D'acord amb l'article 36 del Reglament (CE) 889/2008, per a que les plantes i els productes vegetals es considerin ecològics, les normes de producció ecològiques s'hauran d'haver aplicat normalment en les parcel·les durant un període de conversió d'almenys dos anys abans de la sembra o, en el cas dels prats o els farratges perennes, d'almenys dos anys abans de la seva explotació com a aliments pel bestiar procedents de l'agricultura ecològica, o, en el cas dels cultius perennes diferents dels farratges, d'almenys tres anys abans de la primera collita dels productes ecològics.
Malgrat tot, l'autoritat competent podrà decidir reconèixer amb caràcter retroactiu, com a part del període de conversió, tot període anterior en el qual:
En aquest darrer cas, es consideraran proves satisfactòries quan les parcel·les objecte de sol·licitud estiguin en alguna de les següents situacions:
En aquest sentit, i per la pròpia naturalesa d'aquestes situacions, lligades al lloc concret on succeeixen, es fa indispensable comptar amb la supervisió, visita i informe tècnic previ de l'Oficina comarcal del Departament d'Agricultura, Ramaderia, Pesca i Alimentació (DARP).
Si hi ha alguna altra situació diferent de les enunciades en el cas de parcel·les naturals o agrícoles que es consideri compatible amb la manca de tractaments amb productes no autoritzats, des de l'Oficina comarcal corresponent s'haurà d'informar detalladament d'aquesta situació i justificar qualsevol informe favorable en funció de la informació existent o recavada per aquesta, tenint en compte l'existència de proves satisfactòries suficients del compliment de les condicions durant el període mínim de tres anys.
Aquest tràmit s'ha de fer per via telemàtica a través de la pàgina Tràmits excepcionals en matèria de producció agroalimentària ecològica.
La persona interessada podrà sol·licitar que li sigui reconegut l'inici del període de conversió a partir d'una data anterior al de la seva inscripció en el Registre d'operadors ecològics del Consell Català de la Producció Agrària Ecològica (CCPAE) en un o més recintes de la seva explotació, sempre que aquest/s recinte/s es trobi/n en una de les situacions descrites en l'anterior apartat.
La sol·licitud l'haurà de presentar utilitzant el model de sol·licitud establert, fent constar les dades del sol·licitant, la situació que justifica la presentació de la sol·licitud i la relació de recintes pels quals es demana el reconeixement de l'inici del període de conversió agrícola, cadascun degudament identificat amb la seva referència SIGPAC i fent constar la data en que s'ha sol·licitat la seva inclusió en el registre d'operadors del CCPAE.
Aquesta sol·licitud s'haurà d'adjuntar al formulari general dels Tràmits excepcionals en matèria de producció agroalimentària ecològica i aquest s'haurà d'enviar per via telemàtica.
Per a més informació sobre aquest procediment es pot consultar la Guia per a la tramitació telemàtica de tràmits excepcionals en matèria de producció agroalimentària ecològica.
La documentació aportada per un altre canal no es tindrà en compte ni es computarà a efectes de data de presentació.
La sol·licitud serà estudiada pels serveis tècnics de l'Oficina comarcal, que emetran un informe tècnic de valoració que s'enviarà al Servei d'Ordenació Agrícola, encarregat d'adoptar la corresponent decisió que serà notificada a la persona interessada per via telemàtica.
NOVETAT: Els serveis tècnics de l'Oficina comarcal podran demanar a l'interessat si vol utilitzar l'aplicació FotoDUN per demostrar que no s'han aplicat productes no permesos en la producció ecològica en els darrers tres anys, per exemple mostrant la presència de vegetació espontània plurianual.
Quan es faci l'enviament de les fotos, en el camp "finalitat" cal escollir "Requeriment del DARP", en el camp "producte" cal indicar el del recinte sol·licitat i en l'apartat "observacions" cal especificar "Període de Conversió".
Els serveis tècnics de l'Oficina comarcal utilitzaran aquestes fotos en la seva valoració per a l'emissió del seu informe tècnic.
MOLT IMPORTANT: Aquesta sol·licitud s'ha de presentar en el mateix moment en que s'inscriuen aquests recintes al Registre d'operadors ecològics del CCPAE.
A la pràctica, això pressuposa que la sol·licitud de reconeixement de l'inici del període de conversió agrícola s'ha de presentar immediatament després que l'interessat hagi sol·licitat la inscripció del recinte al CCPAE, però abans que l'interessat faci qualsevol feina agrícola en el recinte (com per exemple desbrossar o llaurar la superfície), ja que d'altra forma seria impossible que el personal tècnic de l'Oficina comarcal pugui comprovar i informar de la situació i antecedents al·legats pel sol·licitant.